CONVOCATÒRIA PER A LA SELECCIÓ D'UN LECTORAT DE LLENGUA, LITERATURA I CULTURA VALENCIANES DE LA UNIVERSITAT D'ALACANT A LA UNIVERSITAT DE KENT AT CANTERBURY (REGNE UNIT), PER AL CURS 2011/2012 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/1779)
  + [Valencià](/va/acuerdo/1779)






Selector de idioma

Leer

* [Español](/es/acuerdo/1779)
* [Valencià](/va/acuerdo/1779)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA PER A LA SELECCIÓ D'UN LECTORAT DE LLENGUA, LITERATURA I CULTURA VALENCIANES DE LA UNIVERSITAT D'ALACANT A LA UNIVERSITAT DE KENT AT CANTERBURY (REGNE UNIT), PER AL CURS 2011/2012[Butlletí Oficial Universitat d'Alacant](/ca/Publicacion)
=========================================================================================================================================================================================================================================================

Secretaria General

Butlletí Oficial Universitat d'Alacant





CONVOCATÒRIA PER A LA SELECCIÓ D'UN LECTORAT DE LLENGUA, LITERATURA I CULTURA VALENCIANES DE LA UNIVERSITAT D'ALACANT A LA UNIVERSITAT DE KENT AT CANTERBURY (REGNE UNIT), PER AL CURS 2011/2012

Data d'aprovació
:   30/05/2011

Data de publicació
:   03/06/2011

Òrgan competent
:   Vicerector de Tecnologia i Innovació Educativa

Secció
:   CONVOCATÒRIES I CONCURSOS

* [Anàlisi](#analisis)

* [Ver acuerdo en formato **PDF**](/pdf.asp?pdf=1779.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/1779)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/1779)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA PER A LA SELECCIÓ D'UN LECTORAT DE LLENGUA, LITERATURA I CULTURA VALENCIANES DE LA UNIVERSITAT D'ALACANT A LA UNIVERSITAT DE KENT AT CANTERBURY (REGNE UNIT), PER AL CURS 2011/2012&url=https://www.boua.ua.es/va/acuerdo/1779)

**Títol:** CONVOCATÒRIA PER A LA SELECCIÓ D'UN LECTORAT DE LLENGUA, LITERATURA I CULTURA VALENCIANES DE LA UNIVERSITAT D'ALACANT A LA UNIVERSITAT DE KENT AT CANTERBURY (REGNE UNIT), PER AL CURS 2011/2012

**Secció:** CONVOCATÒRIES I CONCURSOS

**Òrgan:** Vicerector de Tecnologia i Innovació Educativa

**Data d'aprovació:** dilluns, 30 de maig de 2011

CONVOCATÒRIA PER A LA SELECCIÓ D’UN LECTORAT DE LLENGUA, LITERATURA I CULTURA VALENCIANES DE LA UNIVERSITAT D’ALACANT A LA UNIVERSITAT DE KENT AT CANTERBURY (REGNE UNIT), PER AL CURS 2011/2012

Resolució del Vicerectorat de Tecnologia i Innovació Educativa de la Universitat d’Alacant per la qual es convoca una selecció pública per a l’atorgament d’un lectorat de llengua, literatura i cultura pròpies de la Comunitat Valenciana a la Universitat de Kent, en el marc del conveni signat entre les dues universitats.

1. Finalitats

Enfortir el desenvolupament acadèmic i institucional dels centres d’educació superior d’Europa que imparteixen llengua, literatura i cultura valencianes.

Contribuir a la formació de joves llicenciats de les universitats públiques valencianes en les distintes llengües estrangeres i als estrangers en el coneixement de la llengua pròpia de la Universitat d'Alacant.

Promoure la llengua, la literatura i la cultura pròpies de la Comunitat Valenciana a la Universitat de Kent.

Establir vies de formació per al lector/a guanyador de la convocatòria en la llengua, literatura i cultura pròpies de la Universitat de Kent.

Facilitar la participació del lector/a en els programes de postgrau, màsters i altres estudis i projectes d’investigació de la Universitat de Kent.

Ajudar a fer realitat els fins de la Universitat d'Alacant enunciats en l'article 2 j i 2 k de l'Estatut de la Universitat d'Alacant.

2. Dedicació i període d’activitat

La persona beneficiària ha de col·laborar en la formació dels estudiants de la Universitat de Kent en les matèries de llengua, literatura i cultura pròpies de la Comunitat Valenciana, d’acord amb el programa que pacten les dues universitats.

La dedicació també inclou donar a conèixer la Comunitat Valenciana i les seues institucions entre els estudiants i els professors de la Universitat de Kent, i també els programes d’intercanvi i la difusió de material editat per la Universitat d’Alacant, la Conselleria d’Educació i l’Acadèmia Valenciana de la Llengua.

La persona seleccionada té la possibilitat de col·laborar en altres iniciatives que puguen organitzar altres organismes per a la promoció de la llengua, la literatura i la cultura de la Comunitat Valenciana al país de destinació, a més de desplegar activitats de promoció institucional, en el període comprès entre setembre de 2011 i juny de 2012, prorrogable per un altre any.

La persona beneficiària, en el mes de juliol, ha de presentar al Servei de Promoció del Valencià de la Universitat d’Alacant (Vicerectorat de Tecnologia i Innovació Educativa) una memòria de les activitats del lectorat a la Universitat de Kent; en tot cas, ha d’informar en qualsevol moment de les activitats que porta a terme a petició del Servei de Promoció del Valencià.

L’acceptació del lectorat no implica cap tipus de vinculació ni laboral ni administrativa amb la Universitat d’Alacant i, en conseqüència, aquesta Universitat no assumeix cap responsabilitat derivada de la relació contractual del lector/a amb la universitat de destinació ni de la seua actuació, especialment pels danys i perjudicis que puguen sobrevindre durant el desenvolupament de les seues funcions.

3. Dotació econòmica

La dotació econòmica és de 1.200 euros mensuals en concepte de subvenció al lectorat; a més, es pagarà la despesa del viatge d’anada i tornada. La Universitat d’Alacant contractarà una assegurança mèdica per a la persona seleccionada, la qual disposarà també d’allotjament gratuït (incloent-hi les despeses d’electricitat i aigua) proporcionat per la Universitat de Kent; a més, tindrà dret a usar les instal·lacions d’aquesta Universitat i a disposar-hi de despatx i ordinador amb connexió a Internet.

4. Requisits

El lectorat està pensat per a joves egressats que estiguen en una etapa de formació especialitzada.

Les persones que aspiren a guanyar aquest lectorat han de reunir els requisits següents:

a)    Ser ciutadans comunitaris o tindre la nacionalitat d’estats als quals, en virtut de tractats internacionals subscrits per la Unió Europea i ratificats per Espanya els siga d’aplicació la lliure circulació de treballadors.

b)   Estar en possessió d’un títol oficial universitari de llicenciatura, grau o equivalent, preferentment d’àrees lingüístiques, o aportar-ne el comprovant de sol·licitud d’expedició. Si el títol acadèmic estiguera expedit per una universitat estrangera, caldria aportar l’homologació del Ministeri d’Educació.

c)    Estar en possessió d’un nivell de coneixements superiors de valencià, d’acord amb la taula d’equivalències de la Universitat d’Alacant:

<http://spv.ua.es/va/secretaria/taula-d-equivalencies-index-de-continguts-i-presentacio.html>.

d)   Poder acreditar un nivell de coneixements suficients de la llengua del país de  destinació (anglès), d’acord amb la taula d’equivalències de la Universitat d’Alacant:

<http://ssyf.ua.es/va/seleccionpas/documentos/normativa/taula-equivalencia.pdf>

e)    No patir cap malaltia ni impediment per al desenvolupament de les funcions que requereix aquesta convocatòria.

f)     Els candidats han d'estar en disposició d'incorporar-se al lectorat en la data fixada per la universitat, i no han d'estar donats d'alta en cap administració en el moment d'acceptació del lectorat.

5. Criteris de selecció

Es valorarà el currículum de la persona interessada d’acord amb el barem següent:

a)   Expedient acadèmic (màxim 25 punts)

b)  Altres títols de coneixement superior de llengües (12 punts)

c)   Altres títols universitaris superiors (màxim 10 punts)

d)  Certificats de coneixements específics de valencià (màxim 5 punts)

e)   Experiència docent: impartició de docència DE valencià (màxim 15 punts)

f)   Experiència docent: impartició de docència EN valencià (màxim 10 punts)

g)  Experiència docent en cursos de llengua per a estrangers (màxim 10 punts)

h)  Experiència laboral no docent en l’àmbit lingüístic (màxim 5 punts)

i)    Experiència en activitats d’animació sociocultural (màxim 10 punts)

j)    Publicacions (màxim 3 punts)

k)   Programació d’una unitat didàctica (màxim 10 punts)

l)    Projecte investigador (màxim 5 punts)

m)  Altres mèrits (màxim 10 punts)

n)  Entrevista, si escau: màxim 25 punts

6. Documentació i termini de presentació de sol·licituds

Les persones interessades han de presentar una sol·licitud al Registre de la Universitat d’Alacant, adreçada al Servei de Promoció del Valencià. Cal adjuntar a la sol·licitud la documentació corresponent d’acord amb l’ordenació següent:

1)      Programació d’una unitat didàctica (llengua, literatura i cultura) que s’hi podria impartir i de les tasques que s’hi podrien desplegar.

2)      Presentació d’un projecte d’investigació per desplegar a la universitat de destinació, si escau.

3)       Documentació administrativa:

-     Fotocòpia del DNI o equivalent.

-     Fotocòpia del títol de llicenciatura, grau o equivalent, o del resguard, si escau.

-     Certificat de l’expedient acadèmic en què conste numèricament la nota mitjana de la carrera que s’ha cursat.

-     Acreditació del coneixement de la llengua del país de destinació i dels coneixements d’altres llengües comunitàries.

-     Acreditació d’altres títols universitaris.

-     Acreditació de coneixements específics de valencià.

-     Altres títols, certificats o documents que es consideren d’interès per a la valoració.

Els documents presentats es retornaran, si així es demana prèviament, quan finalitze el procés de selecció.

La Comissió de Selecció es reserva el dret d’exigir a les persones que es presenten a la convocatòria que aporten documentació complementària.

El termini per a la presentació de les sol·licituds i de la documentació finalitza el 27 de juny de 2011; posteriorment, es publicarà la llista de persones admeses i excloses, i hi haurà un termini de 10 dies naturals per esmenar, si escau, el motiu de l’exclusió.

7. Selecció

L’avaluació i la proposta d’adjudicació del lectorat, les ha de realitzar una comissió formada per:

     - El vicerector de Tecnologia i Innovació Eduactiva de la Universitat d’Alacant o persona en qui delegue.

     - El comissionat del Programa de Lectorats de Valencià de la UA.

     - El cap de Formació del Servei de Promoció del Valencià de la UA.

     - Un representant de cada una de les universitats públiques valencianes amb lectorats.

     - Un representant de la Conselleria d’Educació.

     - Un representant de l’Acadèmia Valenciana de la Llengua.

     - Un representant de la universitat de destinació.



La Comissió ha de valorar, en primer lloc, els mèrits de les persones sol·licitants admeses, d’acord amb els criteris de selecció del punt 5, i després, establir una relació de candidatures finalistes; amb aquestes persones pot mantindre una entrevista, si escau. També les pot sotmetre a un examen de coneixements de llengua, literatura i cultura pròpies, i de la llengua de la universitat de destinació.

8. Renúncia i incompliment

Les persones que resulten seleccionades no podran renunciar al lectorat abans de la finalització del període acadèmic corresponent, tret que, a criteri de la Universitat d’Alacant, es justifique per causa de força major.

La renúncia implica la pèrdua de la dotació econòmica a partir de la data de renúncia i l’atorgament del lectorat a la persona que figure com a suplent.

L’incompliment de les tasques assignades comportarà la pèrdua del lectorat i de la dotació econòmica corresponent.

Una mateixa persona no pot ocupar un lectorat més de tres anys seguits.

9. Resolució

La resolució es farà pública al tauler d'anuncis de l’edifici de Rectorat i a l’adreça web

<http://spv.ua.es/va/lectorat/lectorats-de-valencia.html>

a partir del dia 12 de juliol de 2011, a l’efecte de la notificació oficial, de conformitat amb el que disposa l’article 114 de la Llei 30/92, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.

Contra la resolució que pose fi a la selecció d’aspirants es pot interposar un recurs d’alçada davant el rector de la Universitat d’Alacant, en el termini d’un mes comptador des de l’endemà de la data de publicació de la relació definitiva de persones aspirants seleccionades.

Alacant, 30 de maig de 2011

EL VICERECTOR DE TECNOLOGIA I INNOVACIÓ EDUCATIVA

Faraón Llorens Largo

Anàlisi
-------

:   **Modificat per:**

    * [Detalle
       CORRECCIÓ D'ERRADES DE LA CONVOCATÒRIA PER A LA SELECCIÓ D' UN LECTORAT DE LLENGUA, LITERATURA I CULTURA VALENCIANES DE LA UNIVERSITAT D'ALACANT EN LA UNIVERSITAT DE KENT A CANTERBURY (REGNE UNIT) PER AL CURS 2011/2012.](/va/acuerdo/1790)
      17/06/2011





[Carretera Sant Vicent del Raspeig s/n  
03262 Sant Vicent del Raspeig - Alacant  
 Tel. 52 682 3049 - Fax 38 929 1596](https://www.google.es/maps/@39.806127,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12821&trk=tyah&trkInfo=tarId%0C5219161079223%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)